pythainlp/thai-wiki-dataset-v4 huggingface dataset:
มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น

มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น หรือ อสูรกินพืช ใครหาว่าข้าคือวายร้าย (; โรมาจิ: "Yowai 5000-nen no Sōshoku Dragon, Iwarenaki Jaryū Nintei") เป็นซีรีส์ไลต์โนเวลญี่ปุ่น เขียนโดยไคเซ เอโนโมโตะ และวาดภาพประกอยโดยชูงาโอะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่เดือนกุมภาพันธ์ พ.ศ. 2561 ถึงเดือนตุลาคม พ.ศ. 2562 มังงะดัดแปลงวาดภาพโดยโคอจิ มูโระ ตีพิมพ์ในนิตรสาร"กังกังโจกเกอร์รายเดือน" นิตยสารมังงะแนว"โชเน็ง"ของบริษัทสแควร์เอนิกซ์ตั้งแต่เดือนมกราคม พ.ศ. 2561 ถึงเดือนพฤศจิกายน พ.ศ. 2562 รวมรวมเป็นหนังสือมังงะรวมเล่ม ("ทังโกบง") ทั้งหมด 5 เล่ม ซีรีส์ออริจินัลเน็ตแอนิเมชัน (โอเอ็นเอ) ญี่ปุ่น-จีนดัดแปลงสร้างโดย Studio LAN ฉาย ตั้งแต่เดือนกรกฎาคมถึงตุลาคม พ.ศ. 2565 ทางปีลีปีลี
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
รูปแบบต่าง ๆ.
ไลต์โนเวล.
ซีรีส์ไลต์โนเวลเขียนโดยไคเซ เอโนโมโตะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่วันที่ 1 กุมภาพันธ์ พ.ศ. 2561 ถึง 1 ตุลาคม พ.ศ. 2562 วาดภาพประกอบโดยชูงาโอะ
วัดถ้ำอภัยดำรงธรรม

วัดถ้ำอภัยดำรงธรรม หรือ วัดถ้ำพวง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปทุมวาปี อำเภอส่องดาว จังหวัดสกลนคร ตั้งอยู่ในเขตพื้นที่รอยต่อ 3 จังหวัด คือ จังหวัดสกลนคร จังหวัดอุดรธานี และจังหวัดกาฬสินธุ์ บนเทือกเขาภูพานซึ่งเชื่อมต่อจากจังหวัดสกลนครที่มีนามตามชาวบ้านท้องถิ่นเรียกว่า "ภูผาเหล็ก" คงความหมายที่ว่าบริเวณพื้นที่ถ้ำพวงนั้นมีแร่เหล็กเป็นจำนวนมาก หากนำแม่เหล็กวางลงบนพื้นดิน จะมีหินเล็ก ๆ ติดขึ้นมาเป็นพวง 
เมื่อ พ.ศ. 2504 พระอาจารย์วัน อุตฺตโม ได้เริ่มก่อตั้งวัดถ้ำอภัยดำรงธรรมและจำพรรษาอยู่ ณ วัดแห่งนี้ จนมีพระภิกษุสามเณรเพิ่มจำนวนมากขึ้นเรื่อย ๆ ในปี พ.ศ. 2514 ท่านพระอาจารย์วัน อุตฺตโม ได้นำคณะศิษยานุศิษย์ร่วมกันสร้างถนนขึ้นสู่ยอดเขาภูผาเหล็กซึ่งมีถ้ำอีกแห่งหนึ่งมีชื่อว่า "ถ้ำพวง" และยังสร้าสร้างวัดถ้ำพวง (เป็นส่วนหนึ่งของวัดถ้ำอภัยดำรงธรรม) จากนั้นได้สร้างอาคารเสนาสนะ รวมถึงสร้างพระพุทธรูปปางนาคปรกหน้าตักกว้าง 5 เมตร ไว้ ณ ถ้ำพวง นามว่า "พระมงคลมุจลินท์" พร้อมทั้งสร้างวิหารครอบองค์พระพุทธรูปในเวลาต่อมา วัดยังมีพิพิธภัณฑ์อัฐบริขารพระอาจารย์วัน อุตตโม เป็นอาคารรูปทรงจัตุรมุข 2 ชั้น ประดับประดาด้วยหินอ่อนทั้งหลัง ชั้นล่างตกแต่งเป็นห้องแสดงภาพวาดเกี่ยวกับประวัติของพระอาจารย์ตั้งแต่เกิด ส่วนภายในชั้นบนมีรูปปั้นของท่านในท่านั่งขัดสมาธิ และมีสังเวชนียสถาน
วัดถ้ำอภัยดำรงธรรมตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534
วัดเกาะเนียง

วัดเกาะเนียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนโพธิ์ อำเภอเมืองสตูล จังหวัดสตูล มีที่ดินตั้งวัดเนื้อที่ 11 ไร่ 2 งาน น.ส. 3 เลขที่ 132 
วัดเกาะเนียงเริ่มสร้างขึ้นโดยชาวบ้านรวบรวมเงินกันซื้อที่ดินของนายนำ เพ็ชรมาศ เมื่อ พ.ศ. 2509 สร้างเป็นที่พักสงฆ์ให้พระเกลื่อน จนทโชโต จำพรรษา ต่อมานายพัว รามสนะ ได้ดำเนินการสร้างและตั้งวัดขึ้น จนได้รับอนุญาตให้สร้างวัดเมื่อวันที่ 19 พฤศจิกายน พ.ศ. 2519 และกระทรวงศึกษาธิการได้ประกาศตั้งเป็นวัด เมื่อวันที่ 11 พฤศจิกายน พ.ศ. 2520 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529
อาคารเสนาสนะที่สำคัญ ได้แก่ ศาลาการเปรียญ กว้าง 8 เมตร ยาว 14 เมตร สร้างเมื่อ พ.ศ. 2515 โครงสร้างไม้ พื้นคอนกรีต กุฎิสงฆ์จำนวน 7 หลัง โครงสร้างเป็นอาคารไม้ 6 หลัง ครึ่งตึกครึ่งไม้ 1 หลัง หอสวดมนต์ กว้าง 9 เมตร ยาว 14 เมตร ศาลาพักผ่อน 1 หลัง หอฉัน กว้าง 10 เมตร ยาว 15 เมตร สร้างเมื่อ พ.ศ. 2512 โครงสร้างไม้ พื้นคอนกรีต
วัดคงคาวดี (จังหวัดสงขลา)

วัดคงคาวดี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัตภูมิ อำเภอควนเนียง จังหวัดสงขลา ปัจจุบันมีพระครูวิมลสิริสุนทร เป็นเจ้าอาวาส
วัดคงคาวดีเดิมเรียกว่า วัดปากบางภูมี ตามชื่อเดิมของหมู่บ้าน บ้างเรียกว่า วัดหลวงพ่อสงค์ ตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455
ศาลาการเปรียญรวมถึงที่อุโบสถของวัดคงคาวดีมีภาพจิตรกรรมฝาผนังซึ่งวาดโดยครูจูหลิง ปงกันมูลกับครูและเพื่อนนิสิตรวม 7 คนเมื่อ พ.ศ. 2545 ในช่วงก่อนที่ครูจูหลิงจะสอบบรรจุเป็นครูศิลปะในจังหวัดนราธิวาสได้ โดยเขียนไว้บนผนังด้านในบริเวณเหนือหน้าต่างทั้งสี่ด้าน และมีกุฏิดิน 
วัดมีเกจิอาจารย์ที่มีชื่อเสียงคือหลวงปู่สงค์ ศรีสุวรรณโณ มีชื่อเสียงในด้านคงกระพันชาตรีและเมตตามหานิยม ท่านได้สร้างถนน และโรงเรียนภายในวัดคงคาวดี
ราชวงศ์กอญัร

ราชวงศ์กอญัร  เป็นราชวงศ์ที่ปกครองอาณาจักรเปอร์เซีย (อิหร่านในปัจจุบัน) ตั้งแต่ปี 1789 จนถึง 1925 โดยมีรากเหง้ามาจากชนเผ่าเติร์กตุรกีที่ชื่อว่า “กอญัร” ซึ่งมีบทบาทสำคัญในการเมืองเปอร์เซียตั้งแต่ศตวรรษที่ 17 ราชวงศ์นี้ก่อตั้งโดยอะฆา มุฮัมมัด ข่าน หลังจากล้มราชวงศ์ซันฎ์ (Zand) พระองค์มีชื่อเสียงในด้านความโหดเหี้ยมเด็ดขาด แต่ก็สามารถรวมดินแดนเปอร์เซียให้กลับมาเป็นหนึ่งเดียวได้อีกครั้ง หลังจากนั้นก็ย้ายราชธานีไปยังเตหะราน ซึ่งกลายเป็นเมืองหลวงของอิหร่านจนถึงปัจจุบัน
ช่วงรุ่งเรืองของราชวงศ์กอญัรอยู่ในสมัยของพระเจ้าฟัตฮ์ อะลี ชาห์องค์ที่สอง และพระเจ้านาศิร อัลดีน ชาห์องค์ที่สี่ โดยมีความพยายามในการพัฒนาเศรษฐกิจและเปิดรับอิทธิพลตะวันตก อย่างไรก็ตาม ราชวงศ์กอญัรต้องเผชิญกับแรงกดดันจากจักรวรรดิรัสเซียและจักรวรรดิอังกฤษ ทำให้ประเทศสูญเสียดินแดนในคอเคซัสและเกิดการพึ่งพาต่างชาติ
การอ่อนแอทางการเมือง การทุจริตในราชสำนัก และการต่อต้านจากประชาชน นำไปสู่การปฏิวัติรัฐธรรมนูญในช่วงต้นศตวรรษที่ 20 ซึ่งแม้จะได้รัฐธรรมนูญฉบับแรกในปี 1906 แต่ก็ไม่สามารถปฏิรูประบบได้สำเร็จ ราชวงศ์สิ้นสุดลงเมื่อ นายทหารชื่อว่าเรซา ข่าน ทำรัฐประหารและสถาปนาราชวงศ์ปาห์ลาวีในปี 1925 ปิดฉากราชวงศ์กอญัรที่ปกครองประเทศมากว่า 130 ปี
ศุกร์ทมิฬ

ศุกร์ทมิฬ (Black Friday) เป็นชื่อของเหตุการณ์ในวันที่ 8 กันยายน ค.ศ. 1978 (พ.ศ. 2521) (17 แชฮ์รีแวร์ 1357 ตามปฏิทินของอิหร่าน) ในประเทศอิหร่าน ซึ่งประชาชน 64 คนหรือไม่น้อยกว่าร้อย ถูกฆ่าและถูกสังหารอย่างโหดร้ายทารุณและมีผู้บาดเจ็บกว่า 205 คนโดยทหารของกองทัพรัฐบาลอิหร่าน (Imperial Iranian Army) ในจัตุรัสจาเลห์  ในกรุงเตหะราน ซึ่งตามข้อมูลนักประวัติศาสตร์ทางทหารสเปนเซอร์ ซี. ทักเกอร์ซึ่งมีกล่าวว่าประชาชน 64 คนถูกสังหารอย่างโหดเหี้ยมซึ่งมีผู้ประท้วง 64 คนและเจ้าหน้าความมั่นคง 30 คนถูกสังหารเช่นกันการเสียชีวิตของประชาชนถูกอธิบายว่าเป็นเหตุการณ์สำคัญของการปฏิวัติอิสลามที่ยุติความหวังและการประนีประนอมใดๆ ทั้งสิ้นของระบอบการปกครองของพระเจ้าชาห์ โมฮัมหมัด เรซา ปาห์ลาวี
ขุยซิง

ขุยซิง ("kuí xīng") ตามภาษาจีนกลาง หรือ ฆวยแช้เอี้ย (魁星爺) ในภาษาจีนจีนแต้จิ๋ว หรือ ข๊วยต้าวแช้กุ้น (魁斗星君) ในภาษาจีนฮกเกี่ยนเป็นเทวบุรุษในศาสนาเต๋าและศาสนาชาวบ้านจีนและเป็นเทพเจ้าแห่งดาวไถสี่ดวงตามคติโหราศาสตร์จีนและเป็นผู้เทพเจ้าอุปถัมป์รักษาการเรียน บัณฑิต จอหงวน พระองค์ได้รับการสักการะบูชาควบคู่กับเจ้าพ่อบุ่นเชียงในฐานะเทวราชแห่งการศึกษาและความรู้ พระองค์เป็นเป็นหนึ่งในปัญจเทพบดีแห่งวรรณกรรมจีน
วัดหนองกาทอง

วัดหนองกาทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านลาด จังหวัดเพชรบุรี 
ไม่ทราบแน่ชัดว่าสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2465 ตามบัญชีวัดแผนกศึกษาธิการ อำเภอบ้านลาดระบุว่า ได้รับพระราชทานวิสุงคามสีมา เมื่อ พ.ศ. 2471 และจากหลักฐานที่เหลืออยู่ปรากฏว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด มีตำนานที่เกี่ยวข้องหรือความเชื่อเพราะในสมัยก่อนมีกาอยู่ในหนองน้ำด้านหลังวัด
วิหารก่ออิฐฉาบปูน ขนาด 3 ห้อง มีเสาอิงประดับ บัวหัวเสาเป็นบัวแวงปูนปั้นทาสี ฐานอ่อนโค้งเล็กน้อยมีประตูทั้งด้านหน้าและหลัง ด้านละ 1 ประตู ไม่มีหน้าต่าง ซุ้มประตูประดับลวดลายปูนปั้น ด้านหลังมีรูปสิงห์คู่ ประดับหน้าประตู เครื่องบนเป็นไม้ หลังคามุงกระเบื้องว่าวซีเมนต์ ส่วนปีกนกมุงด้วยกระเบื้องกาบกล้วยดินเผา เดิมส่วนหลังคาคงมุงด้วยกระเบื้องกาบกล้วยดินเผาเช่นเดียวกัน เครื่องลำยองปูนปั้น ช่อฟ้า หางหงส์ เป็นรูปเศียรเทวดา หอระฆังก่ออิฐถือปูน ทรงจัตุรมุข มีบันไดทางขึ้น 4 ด้าน หน้าบันไดทำเป็นมุขยื่นออกไป เป็นที่ตั้งประติมากรรมรูปยักษ์ทั้งสี่ทิศ ซุ้มทั้งสี่ทิศเป็นซุ้มยอดแหลมตกแต่งด้วยลวดลายปูนปั้น ส่วนหลังคาทำเป็นชั้น ๆ ลดหลั่นกันขึ้นไป ส่วนยอดแหลมสูง ตกแต่งด้วยลวดลายปูนปั้นเช่นเดียวกัน
ปูชนียวัตถุมีพระประธาน ในอุโบสถหลังใหม่ เป็นพระพุทธรูปปูนปั้นปางมารวิชัยขนาดใหญ่ ส่วนใบเสมาของอุโบสถหลังใหม่ เป็นทรงสี่เหลี่ยม แบบที่นิยมในสมัยพระบาทสมเด็จพระจอมเกล้าเจ้าอยู่หัว
วัดคุ้งกระถิน

วัดคุ้งกระถิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลคุ้งน้ำวน อำเภอเมืองราชบุรี จังหวัดราชบุรี
วัดคุ้งกระถินเป็นวัดเก่าแก่สร้างในสมัยใดไม่ปรากฏหลักฐานแน่ชัด สันนิษฐานว่าก่อสร้างตั้งแต่สมัยอยุธยาตอนปลาย แต่ตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2409 ได้รับพระราชทานวิสุงคามสีมาครั้งหลังเมื่อวันที่ 24 มิถุนายน พ.ศ. 2541 วัดค่อนข้างขาดการพัฒนามาแต่โบราณ เสนาสนะต่าง ๆ จึงมีสภาพทรุดโทรมยากแก่การบูรณปฏิสังขรณ์ จนเมื่อท่านพระปลัดปฐมธมฺมปาโล ได้เข้ามาดำรงตำแหน่งเจ้าอาวาสวัดคุ้งกระถินเมื่อ พ.ศ. 2524 จึงได้ก่อสร้างเสนาสนะต่าง ๆ ได้แก่ศาลาการเปรียญ 1 หลัง ศาลาเอนกประสงค์ 1 หลัง เตาอบ 1 หลัง ห้องน้ำห้องส้วม 6 หลัง โรงครัว 1 หลัง กุฏิสงฆ์ 2 ชั้น 1 หลัง รวมถึงอุโบสถหลังใหม่
สำหรับอุโบสถหลังเก่ามีสภาพทรุดโทรมมาก หน้าบันเป็นศิลปะแบบจีนผสมกับศิลปะไทย เป็นทรงสามเหลี่ยมหน้าจั่วตัดเรียบตรงกลางปั้นเป็นลายนูนรูป มังกรคู่ประคองแจกันทรงสูงปั้นลายดอกพุฒตาล กรอบโดยรอบชักร่องลึกเล่นระดับสองชั้น ลวดลายโดยรอบกรอบสามเหลี่ยมหน้าจั่วปั้นเป็นลายนูนต่ำ ช่อฟ้าปั้นเป็นเศียรนาค ชายคามุงกระเบื้องโดยรอบทำเสาค้ำชายคา ทรงแปดเหลี่ยมย่อมุม ด้านบนฐานบัวหงายหัวเสาเป็นฐานแปดเหลี่ยม ชักร่องลดระดับเป็นเอวคอด จำนวนเสา ด้านข้างแปดต้น เสาด้านหน้าหกต้น เจดีย์ย่อมุมไม้สิบสองตั้งอยู่บริเวณมุมกำแพงแก้วด้านทิศตะวันออกเฉียงเหนือเป็นเจดีย์ก่ออิฐถือปูนย่อมุมไม้สิบสอง ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังทรงเหลี่ยมขนาดเล็ก ส่วนยอดชำรุดหักหายไปสภาพชำรุดทรุดโทรมมากที่ฐานถูกขุดเจาะหาโบราณวัตถุเป็นโพรงขนาดใหญ่
อิม ซ็อง-จิน

อิม ซ็อง-จิน (เกิด 11 มกราคม พ.ศ. 2542) เป็นนักกีฬาวอลเลย์บอลในร่มชาวเกาหลีใต้ เขาเล่นในตำแหน่งตัวตบหัวเสาให้กับซูว็อนเคอีพีซีโอวิซตอร์มในวี-ลีก และทีมชาติเกาหลีใต้ ซ็องจินเคยร่วมทีมชาติเกาหลีใต้ รุ่นอายุ 19 ปี และได้อันดับที่ 4 จากการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 นอกจากนี้ยังถือได้ว่าเป็นหนึ่งในนักกีฬาดาวรุ่งที่ได้รับความสนใจอย่างมาก เขามีผลงานถ่ายแบบ ถ่ายโฆษณาอีกด้วย
ชีวิตในวัยเด็กและระดับอาชีพ.
อิม ซ็อง-จิน เกิดเมื่อวันที่ 11 มกราคม ค.ศ. 1999 ที่เชช็อน, จังหวัดชุงชองเหนือ เขาเข้าเรียนที่โรงเรียนประถมยงดู ก่อนจะย้ายไปโรงเรียนประถมอึยริม ซึ่งเป็นที่ที่เขาเริ่มเล่นวอลเลย์บอล ต่อมาเขาเข้าเรียนที่โรงเรียนมัธยมเชช็อน และโรงเรียนมัธยมอุตสาหกรรมเชช็อน ในปี ค.ศ. 2017 อิมมีบทบาทสำคัญในการพาทีมโรงเรียนของเขาผ่านเข้าสู่รอบต่อไปในการแข่งขันวอลเลย์บอลถ้วยยองกวัง อี ดา-แร จาก "Insight" ยกย่องให้เขาเป็นหนึ่งในตัวตบที่ดีที่สุดของทีมและเป็นดาวรุ่งที่น่าจับตามองในอนาคต
อิมเข้าศึกษาที่มหาวิทยาลัยซ็องกยุงกวัน ในปี ค.ศ. 2018 ในการแข่งขันวอลเลย์บอลระดับมหาวิทยาลัยแห่งชาติปีนั้น เขามีส่วนช่วยให้ทีมมหาวิทยาลัยเอาชนะมหาวิทยาลัยโชซ็อน 3–0 ในนัดเปิดสนาม ในฐานะนักศึกษาชั้นปีที่สาม อิมสมัครเข้าร่วมดราฟต์ผู้เล่นหน้าใหม่ของสหพันธ์วอลเลย์บอลเกาหลี ฤดูกาล 2020–2021 และได้รับเลือกโดยซูว็อนเคอีพีซีโอวิซตอร์มในรอบที่สอง
ทีมชาติ.
อิมได้รับเลือกให้เป็นตัวแทนทีมชาติวอลเลย์บอลชายทีมชาติเกาหลีใต้ รุ่นอายุไม่เกิน 19 ปี เพื่อลงแข่งขันในวอลเลย์บอลชายชิงแชมป์โลก รุ่นอายุไม่เกิน 19 ปี 2017 ในรอบแบ่งกลุ่มที่พบกับทีมชาติบังกลาเทศ เขาทำไปสิบแต้ม ซึ่งเป็นคะแนนสูงสุดเป็นอันดับสามของทีม 
ในรอบก่อนรองชนะเลิศ อิมทำได้สิบสามแต้ม และถูกยกย่องว่ามีส่วนสำคัญในการพาทีมเอาชนะทีมชาติไต้หวัน เขาถูกมองว่าเป็นหนึ่งในกำลังสำคัญที่ช่วยให้ทีมผ่านเข้าสู่รอบรองชนะเลิศของทัวร์นาเมนต์นี้
สไตล์การเล่นและภาพลักษณ์.
อิมเล่นในตำแหน่งตัวตบหัวเสา โดยได้รับการยกย่องในด้านความแข็งแกร่งทั้งเกมรุกและเกมรับ 
เขาเคยเล่นในตำแหน่งตัวตบซ้ายตั้งแต่สมัยมัธยมปลาย โดยในช่วงมหาวิทยาลัย ความถี่ในการโจมตีของเขาลดลง ในขณะที่จำนวนครั้งในการเสิร์ฟและรับบอลเพิ่มขึ้น ร่วมกับ #เปลี่ยนทาง , ทั้งคู่ได้รับการขนานนามว่าเป็น "ขุมทรัพย์" และ "ดูโอ้ทีมชาติ" ของวงการวอลเลย์บอลเกาหลีใต้ 
นอกจากนี้ เขายังได้รับฉายาว่า "เจ้าชายแห่งซูว็อน" อิมระบุว่าซง ฮุย-แช และ ช็อง จี-ซ็อก เป็นนักกีฬาต้นแบบของเขา
โรงพยาบาลเซนต์เจมส์

โรงพยาบาลเซนต์เจมส์  เป็นโรงพยาบาลเพื่อการเรียนการสอนในดับลิน ประเทศไอร์แลนด์ โดยมีพันธมิตรทางวิชาการคือวิทยาลัยทรินิตี ดับลิน และบริหารงานโดยกลุ่มโรงพยาบาลดับลินมิดแลนส์
ประวัติ.
ต้นกำเนิดของโรงพยาบาลนี้อยู่ในสถานสงเคราะห์คนจนที่ได้รับการริเริ่มเมื่อดับลินคอร์ปอเรชันจ่ายเงิน 300 ปอนด์เพื่อเข้าถือสิทธิ์สถานที่ตั้งดังกล่าวใน ค.ศ. 1603 ครั้นสงครามระหว่างพระเจ้าวิลเลียมที่ 3 และพระเจ้าเจมส์ที่ 2 เข้ามาแทรกแซง และโครงการนี้ก็ถูกยกเลิกไปจนกระทั่งแมรี ดัชเชสแห่งออร์มอนด์ ผู้เป็นภริยาของเจมส์ บัตเลอร์ ดยุกแห่งออร์มอนด์ที่ 2 ได้วางศิลาฤกษ์ใน ค.ศ. 1703 ส่วนโจนาธาน สวิฟท์ ซึ่งเป็นผู้แจกจ่ายจุลสาร ได้กล่อมให้สร้างสิ่งอำนวยความสะดวกสำหรับเด็กอ่อนที่ถูกทิ้ง และใน ค.ศ. 1727 สถานสงเคราะห์คนจนดังกล่าวก็ได้รับการขยายออกไปด้วยการเพิ่มโรงพยาบาลเด็กกำพร้า โดยอาร์เธอร์ กินเนสส์ ซึ่งเป็นผู้ผลิตเบียร์ ได้ดำรงตำแหน่งคณะกรรมการบริหารในช่วงปีแรก ๆ
โรงพยาบาลเด็กกำพร้านี้ได้ปิดตัวลงใน ค.ศ. 1829 และอาคารต่าง ๆ ถูกดูดกลืนโดยสถานกักกันเซาท์ดับลิน ครั้นในช่วงการลุกฮืออีสเตอร์เมื่อ ค.ศ. 1916 สถานกักกันเซาท์ดับลินได้ถูกกองกำลังกบฏยึดครอง ต่อมา สถานสงเคราะห์คนจนดังกล่าวได้รับการพัฒนาจนกลายเป็นโรงพยาบาลเทศบาลที่รู้จักกันในชื่อโรงพยาบาลเซนต์เควิน หลังจากการได้รับเอกราชของไอร์แลนด์ใน ค.ศ. 1921 และเปลี่ยนชื่อเป็นโรงพยาบาลเซนต์เจมส์ใน ค.ศ. 1971
ส่วนทรินิตีเซ็นเตอร์ ซึ่งรวมแผนกคลินิกโรงเรียนแพทย์ของวิทยาลัยทรินิตีและห้องสมุดทางการแพทย์ของวิทยาลัย เปิดให้บริการใน ค.ศ. 1994
กระทั่งมีการก่อตั้งหน่วยรังสีบำบัดรักษามะเร็งแห่งใหม่ขึ้นที่โรงพยาบาลนี้ใน ค.ศ. 2012
วิทยาเขตของเซนต์เจมส์ได้รับเลือกใน ค.ศ. 2012 ให้เป็นสถานที่สำหรับโรงพยาบาลเด็กแห่งชาติ ซึ่งอนุญาตให้ใช้ทำเลร่วมกับโรงพยาบาลผู้ใหญ่ และอาจเป็น "ทำเลร่วมไตรภาคี" กับโรงพยาบาลคลอดบุตรในอนาคตบนสถานที่ตั้งเดียวกัน
ใน ค.ศ. 2015 โรงพยาบาลนี้กลายเป็นโรงพยาบาลแห่งแรกในประเทศไอร์แลนด์ที่มีบริการตรวจเอชไอวีและตับอักเสบเป็นประจำสำหรับผู้ป่วยทุกรายที่มาถึงโรงพยาบาล
บริการ.
โรงพยาบาลนี้ ซึ่งเป็นโรงพยาบาลเพื่อการเรียนการสอนหลักของวิทยาลัยทรินิตี ดับลิน มีเตียง 1,010 เตียง
เทพนักปราชญ์ทั้งห้า

อู่เหวินชาง ("Wǔ wénchāng") หรือ อู่เหวินชางฟูจื่อ (五文昌夫子) หรือ อู่เหวินชางตี้กุน (五文昌帝君) เป็นคณะเทวบุรุษทั้งห้าพระองค์ในศาสนาเต๋าและศาสนาชาวบ้านจีนได้แก่ เจ้าพ่อบุ่นเชียง จ้าวพ่อขุยซิงแชกุน เจ้าพ่อเหวินซวนตี้กุน เจ้าพ่อเหวินเหิงตี้กุน เจ้าพ่อเหวินนี่ตี้กุน」 และเป็นเทพเจ้าจีนตามคติโหราศาสตร์จีนอันเป็นผู้เทพเจ้าอุปถัมป์รักษาการเรียน บัณฑิต จอหงวน และความรู้ สติปัญญา พระองค์ได้รับการสักการะบูชาและเป็นตัวอย่างในคุณธรรม จริยธรรมการประพฤติตนของเหล่าบรรดาบัณฑิต จอหงวนและนักเรียน นักศึกษาของศาสนาเต๋าและศาสนาชาวบ้านจีนในบางท้องที่ท้องถิ่นอาจจะมียกย่องหรือให้ความคำคัญควบคู่ในการบูชาร่วมกับเจ้าพ่อจือเซิงเซียนซือ เจ้าพ่อฉางเจี๋ยเซียนซือ (倉頡 , 倉頡先師) เจ้าพ่อจือซ่ง (詛誦) ไท่ไป๋เซียนซือร่วมด้วย
เทพ/เซียนองค์ที่เกี่ยวข้อง.
ได้รับการยกย่องและบูชาแตกต่างกันตามพื้นท้องถิ่น
เลตมีบีแดร์

เลตมีบีแดร์  เป็นเพลงยอดนิยมที่แต่งโดยจอห์น รอสติลล์ (John Rostil) บันทึกเสียงครั้งแรกโดยโอลิเวีย นิวตัน-จอห์น ออกจำหน่ายในเดือนกันยายน ค.ศ. 1973 เป็นซิงเกิลที่สองจากสตูดิโออัลบั้มที่มีชื่อเดียวกัน เพลงนี้ซึ่งได้รับอิทธิพลจากดนตรีคันทรี เป็นซิงเกิลแรกของนิวตัน-จอห์นที่ได้รับการจัดอันดับท็อปเทนซิงเกิลในสหรัฐ โดยขึ้นถึงอันดับที่ 6 และยังทำให้เธอได้รับรางวัลแกรมมีในสาขานักร้องเพลงคันทรีหญิงยอดเยี่ยมอีกด้วย ผู้ร้องประสานเสียงเบสในเพลงได้แก่ ไมค์ แซมส์ (Mike Sammes)
ชาร์ต.
<templatestyles src="Col-begin/styles.css"/>
กลุ่มอาการแม็คคูน–อัลไบรต์

กลุ่มอาการแม็คคูน-อัลไบรต์  เป็นโรคทางพันธุกรรมที่ซับซ้อน ส่งผลให้เกิดความผิดปกติในระบบกระดูก ผิวหนัง และระบบต่อมไร้ท่อ โรคนี้ถือเป็นโรคพันธุกรรมกลุ่มโมเซอิกที่เกิดขึ้นจากการกลายพันธุ์ที่กระตุ้นยีนโซมาติกในโลคัส "GNAS" ซึ่งสร้างหน่วยย่อยอัลฟาของโปรตีนจี เฮตเตอโรไตรเมตริก Gs
โรคนี้มีการบรรยายไว้ครั้งแรกในปี 1937 โดยกุมารแพทย์ชาวอเมริกัน ดอนอแวน เจมส์ แม็คคูน และนักวิทยาต่อมไร้ท่อ ฟุลเลอร์ อัลไบรต์
อาการ.
จะสงสัยกลุ่มอาการแม็คคูน-อัลไบรต์เมื่อมีอาการแสดงต่อไปนี้อย่างน้อยสองข้อ:
โรคต่อมไร้ท่อจำนวนมากสามารถพบได้ในโรคนี้ อันเป็นผลจากการผลิตฮอร์โมนเพิ่มขึ้น
ฟรานซิส ไลต์

กัปตันฟรานซิส ไลต์ (ป. ค.ศ. 1740–21 ตุลาคม ค.ศ. 1794) เป็นนักสำรวจชาวอังกฤษ ผู้ก่อตั้งอาณานิคมอังกฤษบนเกาะปีนัง (ปัจจุบันอยู่ในประเทศมาเลเซีย) และเมืองหลวงจอร์จทาวน์ขึ้นในปี ค.ศ. 1786 ส่วนวิลเลียม ไลต์ บุตรของเขา เป็นผู้ก่อตั้งเมืองแอดิเลดในออสเตรเลีย
ไลต์เสียชีวิตจากมาลาเรียเมื่อวันที่ 21 ตุลาคม ค.ศ. 1794
ชีวิตช่วงต้น.
ไลต์รับศีลจุ่มในดอลลิงฮู ซัฟฟอล์ก ประเทศอังกฤษ เมื่อวันที่ 15ธันวาคม ค.ศ. 1740 มารดาของเขาคือแมรี ไลต์ ญาติซึ่งเป็นขุนนางชื่อวิลเลียม นีกัส (William Negus) รับเขาไปเลี้ยง ไลต์เข้าเรียนในโรงเรียนแกรมมาร์วูดบริดจ์ ในปี ค.ศ. 1747
อาชีพการงาน.
ถลาง ประเทศสยาม.
ในปี ค.ศ. 1765 เขาออกเดินทางมากับเรือ "ไคลฟ์" ของบริษัทอินเดียตะวันออก ซึ่งมีกัปตันเรือคือจอห์น แอลเลน (John Allen) มุ่งหน้าบอมเบย์และมัทราส เมื่อเดินทางถึงอินเดีย เขาได้รับความไว้วางใจให้นำเรือของบริษัทค้าขาย Jourdain, Sulivan & Desouza จากมัทราส ชื่อเรือ "สปีดเวลล์" เพื่อออกเดินทางไปสยาม เขาเดินทางและค้าขายไปมาระหว่างถลางในสยาม (ปัจจุบันคือภูเก็ต), อาเจะฮ์ (ปัจจุบันอยู่ในอินโดนีเซีย) และคาบสมุทรมลายู โดยมีถิ่นฐานเป็นหลักแหล่งอยู่ที่ถลาง ที่นั่นเขาพบกับสตรีชื่อว่ามาร์ทีนา รอเซลส์ (Martina Rozells) ทั้งคู่ร่วมกันก่อตั้งสถานีการค้าแห่งหนึ่งขึ้นในกัวลาเกอดะฮ์ ไม่นานนับจากนั้น เขามีอิทธิพลอย่างมากและได้รับความไว้วางใจจากสุลต่านแห่งไทรบุรี
เขาตั้งรกรากในถลางและอาศัยอยู่เป็นเวลานับสิบปี เขาได้เรียนรู้ภาษาท้องถิ่นทั้งภาษามลายูและภาษาไทย รวมถึงในเวลาต่อมายังเป็นมิตรสหายกับคุณหญิงจัน คุณมุก และเจ้าเมืองถลาง ต่อมาในปี ค.ศ. 1785 เขาได้เตือนชนชั้นปกครองของถลางว่าเกาะอาจถูกพม่าบุกโจมตีอย่างหลีกเลี่ยงไม่ได้ คำเตือนของไลต์ทำให้ชาวถลางซึ่งนำโดยท่านผู้หญิงจันและท่านผู้หญิงมุกเตรียมความพร้อมต่อการสู้รบ และชนะข้าศึกพม่าได้สำเร็จ ในปี ค.ศ. 1785 หลังเจ้าเมืองถลางถึงแก่กรรม ภรรยาหม้ายของเขาและญาติได้เสนอให้ไลต์ขึ้นดำรงตำแหน่งเป็นเจ้าเมืองถลางคนต่อไป อย่างไรก็ตามพระบาทสมเด็จพระพุทธเลิศหล้านภาลัย กษัตริย์แห่งสยามในเวลานั้น ทรงปฏิเสธข้อเสนอนี้
ปีนัง.
ไลต์เริ่มสนใจเกาะปีนังตั้งแต่ปี ค.ศ. 1771 เขาเคยเสนอแนวคิดอาณานิคมอังกฤษในแถบนี้แก่วอร์เรน เฮสติงส์ ผู้ว่าการอินเดียของบริษัทอินเดียตะวันออก เขายังเสนอว่าเกาะปีนังสามารถเป็น "คลังอาวุธสำคัญของการค้าขายในตะวันออก" กระนั้นแนวคิดของเขาไม่ได้รับความสนใจ ในปี ค.ศ. 1776–1777 ไลต์เป็นผู้จัดการการขนส่งอาวุธปืนชุดใหญ่ให้แก่อาณาจักรธนบุรีซึ่งนำโดยสมเด็จพระเจ้าตากสินมหาราช
ในปี ค.ศ. 1786 ไลต์ในฐานะผู้แทนบริษัทอินเดียตะวันออกได้เช่าเกาะปีนังจากสุลต่านอับดุลเลาะห์ มูคาร์ราม ชาห์ ด้วยมูลค่า 6,000 ดอลลาร์สเปนต่อปี ในสมัยการปกครองของผู้สำเร็จราชการเซอร์จอห์น แม็กเฟอร์สัน ไลต์ได้รับการแต่งตั้งเป็นผู้ว่าการหรือที่ชาวมลายูเรียก "เทวราชา" (Dewa Raja) ประจำอาณานิคมปีนังในวันที่ 1 กรกฎาคม ค.ศ. 1786 ซึ่งถือเป็นจุดเริ่มต้นของการปกครองของอังกฤษเหนือรัฐมลายู ไลต์เริ่มการหักร้างถางพงเพื่อก่อตั้งเมืองจอร์จทาวน์ขึ้นใหม่ เขาตั้งชื่อเมืองนี้ตามพระนามของพระเจ้าจอร์จที่ 3 ต่อมามีเรือของบริษัทอินเดียตะวันออกสองลำมาจอดบนฝั่งจอร์จทาวน์ ไลต์ถือโอกาสนี้ชักชวนลูกเรือมาร่วมพิธีการที่จัดขึ้นในวันที่ 11 สิงหาคม ค.ศ. 1786 เพื่อประกาศอาณานิคมแห่งใหม่ให้แก่เจ้าชายแห่งเวลส์ ในคืนวันก่อนวันพระราชสมภพของเจ้าชายแห่งเวลส์
ยูฟ่าซูเปอร์คัพ 2022

ยูฟ่าซูเปอร์คัพ 2022 เป็นการแข่งขันฟุตบอลยูฟ่าซูเปอร์คัพ ครั้งที่ 47 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2021–22 เรอัลมาดริด จากสเปน พบกับทีมชนะเลิศ ยูฟ่ายูโรปาลีก ฤดูกาล 2021–22 ไอน์ทรัคท์ฟรังค์ฟวร์ท จากเยอรมนี. การแข่งขันจัดขึ้นในวันที่ 10 สิงหาคม ค.ศ. 2022 ณ สนามกีฬาโอลิมปิก ในเมืองเฮลซิงกิ ประเทศฟินแลนด์.
นัด.
รายละเอียด.
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร.
<onlyinclude></onlyinclude>
หมายเหตุ.
<templatestyles src="Reflist/styles.css" />
เทวลิขิต

เทวลิขิต  ในเทววิทยาศาสนาคริสต์ เป็นลัทธิที่มีความเห็นว่าเหตุการณ์ทั้งหมดเกิดขึ้นเพราะพระเป็นเจ้าประสงค์ให้เกิดขึ้น โดยความเห็นแบบนี้โดยปกติใช้อ้างถึงชะตากรรมที่เกิดขึ้นในขั้นสุดท้ายของวิญญาณของแต่ละบุคคล การอธิบายความหมายของเทวลิขิตมักมุ่งแก้ปัญหาเกี่ยวกับปฏิทรรศน์ของเจตจำนงเสรี อันชี้ให้เห็นว่าสัพพัญญุตาของพระเป็นเจ้าดูขัดแย้งกับเจตจำนงเสรีของมนุษย์ ในบริบทนี้ เทวลิขิตสามารถถือว่าเป็นรูปแบบหนึ่งของนิยัตินิยมทางศาสนา และโดยปกติถือได้ว่าเป็นรูปแบบหนึ่งของลัทธิกำหนดล่วงหน้า (predeterminism) ซึ่งมีอีกชื่อหนึ่งว่า นิยัตินิยมทางเทววิทยา
ไนต์วิตอะแคต

ไนต์วิตอะแคต (; โรมาจิ: "Yoru wa Neko to Issho"; #เปลี่ยนทาง "ค่ำคืนกับแมว") เป็นซีรีส์มังงะญี่ปุ่น เขียนเรื่องและวาดภาพโดยคิวริว Z เดิมเริ่มเผยแพร่ในบัญชีทวิตเตอร์ของผู้เขียนในเดือนธันวาคม พ.ศ. 2562 ภายหลังสำนักพิมพ์คาโดกาวะโชเต็งได้รับลิขสิทธิ์ตีพิมพ์เป็นหนังสือมังงะรวมเล่ม ("ทังโกบง") ในเดือนตุลาคม พ.ศ. 2563 วางจำหน่ายถึงเล่มที่ 4 ในเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอพูยูไก ออกอากาศตั้งแต่เดือนสิงหาคมถึงกันยายน พ.ศ. 2565 และฉายต่อในฐานะออริจินอลเน็ตแอนิเมชัน (โอเอ็นเอ) ตั้งแต่เดือนตุลาคม พ.ศ. 2565 ถึงมกราคม พ.ศ. 2566 ฤดูกาลที่ 2 มีกำหนดฉายในเดือนมีนาคม พ.ศ. 2566
ให้เสียงโดย: อายาฮิ ทากางากิ (ญี่ปุ่น)
ให้เสียงโดย: ซาโตชิ ฮิโนะ (ญี่ปุ่น)
ให้เสียงโดย: อัตสึมิ ทาเนซากิ (ญี่ปุ่น)
วันสิ้นโลกกับสุนัขชิบะของฉัน

วันสิ้นโลกกับสุนัขชิบะของฉัน (; โรมาจิ: "Sekai no Owari ni Shiba Inu to") เป็นซีรีส์มังงะสี่ช่องญี่ปุ่น เขียนเรื่องและวาดภาพโดยยู อิชิฮาระ เดิมเผยแพร่ในฐานะเว็บมังงะทางทวิตเตอร์ ต่อมาได้นำมาเผยแพร่เป็นซีรีส์โดยคาโดกาวะคอร์เปอเรชัน เริ่มเผยแพร่ทางเว็บไซต์ "ComicWalker" ในเดือนมีนาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") โดยสำนักพิมพ์คาโดกาวะโชเต็ง ถึงเล่มที่ 3 เมื่อเดือนธันวาคม พ.ศ. 2563 ออริจินอลเน็ตแอนิเมชัน (โอเอ็นเอ) ดัดแปลงสร้างโดยสตูดิโอ ดีแอลอี ฉายทางยูทูบตั้งแต่เดือนสิงหาคม พ.ศ. 2565 ถึงกุมภาพันธ์ พ.ศ. 2566
ให้เสียงโดย: มาอายะ อูจิดะ (ญี่ปุ่น)
ให้เสียงโดย: มุตสึมิ ทามูระ (ญี่ปุ่น)
สื่อ.
มังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 21 พฤศจิกายน พ.ศ. 2561</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 22 พฤศจิกายน พ.ศ. 2562</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 23 ธันวาคม พ.ศ. 2563 </td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 21 ตุลาคม พ.ศ. 2565</td><td></td></tr>
</table>
อนิเมะ.
เมื่อวันที่ 7 มิถุนายน พ.ศ. 2565 มีการประกาศดัดแปลงเป็นอนิเมะออริจินอลเน็ตแอนิเมชัน (โอเอ็นเอ) ผลิตแอนิเมชันโดยสตูดิโอดีแอลอีและกำกับโดยโซโรโซโระ ทานิงาวะ เริ่มเผยแพร่ทางยูทูบเมื่อวันที่ 2 สิงหาคม พ.ศ. 2565
วัดสามร่ม

วัดสามร่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลบางเล่า อำเภอคลองเขื่อน จังหวัดฉะเชิงเทรา มีอาณาเขต ทิศเหนือจดที่ดินเอกชน ทิศใต้จดแม่น้ำบางปะกง ทิศตะวันออกจดโรงเรียนวัดสามร่ม (ไพบูลย์ปัญญา) ทิศตะวันตกจดที่ดินเอกชน มีที่ดินตั้งวัดมีเนื้อที่ 26 ไร่ 1 งาน
วัดสามร่ม (จีโรตมาราม) ตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อวันที่ 17 มีนาคม พ.ศ. 2504 เขตวิสุงคามสีมา กว้าง 20 เมตร ยาว 25 เมตร 
เป็นวัดที่หลวงพ่อเหลือแห่งวัดสาวชะโงกได้เดินทางมาถึง ณ ที่วัดแห่งนี้ และได้ปักร่มกลดธุดงค์จำนวน 3 คัน เพื่อใช้เป็นสถานที่ในการนั่งสมาธิปฎิบัติธรรมฐาน ต่อมาชาวบ้านจึงเรียกว่า "วัดสามร่ม"
อาคารเสนาสนะ ประกอบด้วย อุโบสถ ศาลาการเปรียญ หอสวดมนต์ ศาลาอเนกประสงค์ ศาลาบำเพ๋ญกุศล ฌาปนสถาน และกุฏิ ภายในวัดสามร่ม มีวิหารหล่วงพ่อพุทธจำลองและพระสิวลี บรรยกาศภายในวัดค่อนข้างที่จะกว้างขวาง
วัดคุ้งกร่าง

วัดคุ้งกร่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดแม่น้ำบางปะกง ในตำบลบางตลาด อำเภอคลองเขื่อน จังหวัดฉะเชิงเทรา 
วัดคุ้งกร่าง แต่เดิมชื่อว่า วัดภาราม ต่อมาชาวบ้านเรียกกันว่า วัดคุ้ง เพราะอยู่บนเส้นทางสัญจรทางน้ำ (แม่น้ำบางปะกง) ต่อมาเรียกต่อท้ายว่า "วัดคุ้งกร่าง" เพราะบริเวณชายน้ำหน้าวัดมีต้นกร่างใหญ่ยืนอยู่ ตั้งวัดเมื่อ พ.ศ. 2286 ได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2542
ภายในวิหารหลวงพ่อผอมข้างอุโบสถจะเป็นที่ประดิษฐานพระพุทธรูปปางบำเพ็ญทุกรกิริยา ชาวบ้านเรียกว่า "หลวงพ่อผอม" ซึ่งมีอายุมากกว่า 200 ปี ภายในวัดมีศาลาการเปรียญที่สร้างด้วยไม้สักทองทั้งหลัง ยังมีหลวงพ่อพุทธโสธร รูปปั้นหลวงปู่สะอาดอดีตเจ้าคณะตำบลบางตลาด เจ้าอาวาสวัดคุ้งกร่าง หลวงปู่กิจ อดีตเจ้าคณะอำเภอบางคล้า เจ้าอาวาสวัดคุ้งกร่าง ประดิษฐานอยู่ นอกจากนั้นภายนอกวิหารมีองค์พระสังกัจจายน์ปางประทานทรัพย์องค์ใหญ่ที่สุดในโลก
วัดจันทร์ (จังหวัดพระนครศรีอยุธยา)

วัดจันทร์ เป็นวัดราษฎร์ในสังกัดคณะสงฆ์มหานิกายตั้งอยู่ริมแม่น้ำป่าสักฝั่งตะวันตก ในตำบลบางพระครู อำเภอนครหลวง จังหวัดพระนครศรีอยุธยา มีเนื้อที่ประมาณ 20 ไร่ 3 งาน 48 ตารางวา
วัดจันทร์ตั้งวัดเมื่อ พ.ศ. 2360 และได้รับพระราชทานวิสุงคามสีมา เมื่อ พ.ศ. 2365 ได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2560
เมื่อครั้งอุโบสถหลังเดิมมีสภาพทรุดโทรม จึงได้มีการย้ายองค์พระประธานหรือ "หลวงพ่อขาว" เพื่อสร้างอุโบสถหลังใหม่ กลับพบวัตถุมงคล เศียรพระพุทธรูปจำนวนมาก ใต้ฐานองค์พระมีไหสีดำขนาดใหญ่ มีหูจับ 4 หู จึงนำมาเปิดดูพบว่า ภายในมีพระเครื่องเนื้อดินเผา เช่น หลวงพ่อโตวัดบางกระทิง พระซุ้มกอเหรียญหลวงพ่อขาว วัตถุมงคลรุ่นแรกของวัด พุทธลักษณะของพระกรุวัดจันทร์ สันนิษฐานเบื้องต้นน่าจะเป็นพระสร้างสมัยรัตนโกสินทร์ประมาณ 150–170 ปี จากลักษณะพิมพ์ทรง และอักขระคาถาที่ประทับด้านหลังองค์พระ เช่น อุเฑาะว์ นะ
อาคารเสนาสนะภายในวัด ได้แก่กุฏิพระสงฆ์ 1 หลัง จำนวน 7 ห้อง ศาลาอเนกประสงค์ จำนวน 1 หลัง หอกลอง หอระฆัง จำนวน 1 หลัง ศาลาบำเพ็ญกุศล จำนวน 2 หลัง ฌาปนสถาน จำนวน 1 หลัง ห้องสุขา 1 หลัง จำนวน 6 ห้อง และอุโบสถหลังใหม่ที่สร้างตามแบบวัดพระราม 9 กาญจนาภิเษก
นกอีแพรดท้องเหลือง

นกอีแพรดท้องเหลือง เป็นนกกินแมลงขนาดเล็กท้องสีเหลืองสดใส หางพัดคล้ายนกอีแพรด ทำให้มันเคยได้รับการระบุชนิดในสกุลนกอีแพรด ปัจจุบันตั้งแต่ปี 2552 นกอีแพรดท้องเหลืองนี้กลับไปอยู่ในสกุล "Chelidorhynx" ซึ่งมีชนิดเดียวในสกุล และอยู่ในวงศ์นกจับแมลง (Stenostiridae) ในชื่อวิทยาศาสตร์ Chelidorhynx hypoxanthus และชื่อภาษาอังกฤษ fairy-flycatcher, yellow-bellied fantail หรือ yellow-bellied fairy-fantail
พบมากในป่าดิบชื้นบริเวณตีนเขาและกึ่งภูเขาเช่น ช่วงป่าที่มีไม้ใบกว้าง ในอนุทวีปอินเดีย แถบเทือกเขาหิมาลัย และบางส่วนของเอเชียตะวันออกเฉียงใต้ได้แก่ไทย ลาว เวียดนาม และพม่า รวมทั้งอาจพบได้ในประเทศจีน
อนุกรมวิธาน.
นกอีแพรดท้องเหลืองเคยถูกจัดชนิดไว้ในสกุลนกอีแพรด ("Rhipidura") วงศ์นกอีแพรด (Rhipiduridae) แต่การวิเคราะห์ดีเอ็นเอแสดงให้เห็นว่ามันเป็นญาติสนิทของนกจับแมลง ดังนั้นจึงย้ายไปอยู่ในในสกุล "Chelidorhynx" ซึ่งเป็นสกุลที่มีชนิดเดียว ในวงศ์ Stenostiridae
ลักษณะทางกายวิภาค.
นกอีแพรดท้องเหลืองเป็นนกกินแมลงขนาดเล็กมาก มีความยาวลำตัวประมาณ 8 เซนติเมตร คล้ายนกจับแมลงที่มีหางยาว เมื่อกางหางออกเป็นรูปพัดคล้ายนกอีแพรดเป็นอย่างมากแต่นกอีแพรดท้องเหลืองมีขนาดเล็กกว่ามาก
นกชนิดนี้มีภาวะทวิสัณฐานทางเพศที่ต่างกันเล็กน้อย นกตัวผู้มีหัวและลำตัวด้านบนสีเขียวคล้ำหรือเขียวมะกอกเข้ม หน้าผากและคิ้วกว้างสีเหลืองสด แถบตาดำ ลำตัวด้านล่างเหลือง หางเรียวยาวสีเทาแกมเขียวคล้ำ ปลายหางแต้มขาว นกตัวเมีย มีแถบตาเขียวคล้ำเหมือนสีหัว
พฤติกรรม.
นกซึ่งค่อนข้างเปรียว ไม่ค่อยเกาะนิ่ง ชอบบินจับแมลงที่กำลังบินอยู่กินเป็นอาหาร มักพบรวมฝูงอยู่กับนกชนิดอื่นเช่น นกกระจิบ นกกระติ๊ด นกเดินดง
มักร้องเสียงสูง "ติ๊ด ๆ" ซ้ำ ๆ เป็นเวลานาน
ถิ่นที่อยู่และการกระจายพันธุ์.
พบมากในป่าดิบชื้นบริเวณตีนเขาและกึ่งภูเขา ระดับความสูง 1,500 – 2,565 เมตร ในอนุทวีปอินเดียในแถบเทือกเขาหิมาลัย เช่น เนปาล ปากีสถาน อินเดียตอนบน ภูฏาน บังกลาเทศ และบางส่วนของเอเชียตะวันออกเฉียงใต้ได้แก่ ภาคเหนือและภาคตะวันตกตอนเหนือของไทย ลาวตอนเหนือ เวียดนามตอนเหนือ และพม่า รวมทั้งอาจพบได้ในมณฑลยูนนานของจีน
.ในประเทศไทยเป็นนกประจำถิ่น มีรายงานการพบที่อุทยานแห่งชาติดอยภูคา จังหวัดน่าน อุทยานแห่งชาติดอยอินทนนท์ จังหวัดเชียงใหม่ และอุทยานแห่งชาติแม่วงก์ จังหวัดกำแพงเพชร
นิเวศวิทยาและการอนุรักษ์.
นกอีแพรดท้องเหลืองมีช่วงกระจายพันธุ์ แนวโน้มของประชากรดูเหมือนจะคงที่แม้ว่าขนาดประชากรยังไม่ได้รับการนับอย่างชัดเจน องค์การระหว่างประเทศเพื่อการอนุรักษ์ธรรมชาติ (IUCN) ระบุให้มีสถานะเป็นสิ่งมีชีวิตที่มีความเสี่ยงต่ำต่อการสูญพันธุ์ (LC)
ในประเทศไทย.
นกอีแพรดท้องเหลืองจัดเป็นสัตว์ป่าคุ้มครองของประเทศไทย ตั้งแต่พ.ศ. 2546 ในประเภทสัตวป่าจําพวกนกลำดับที่ 842
โช อี-ฮย็อน

โช อี-ฮย็อน (เกาหลี: , เกิด 8 ธันวาคม ค.ศ. 1999) เป็นนักแสดงชาวเกาหลีใต้ ซึ่งเริ่มเข้าสู่วงการการแสดงในปี ค.ศ. 2017 และเป็นที่รู้จักจากบทบาทของเธอในละครชุดเกาหลีใต้ เรื่อง "เพลย์ลิสต์ชุดกาวน์" (Hospital Playlist; ค.ศ. 2020–2021), "School 2021" (ค.ศ. 2021–2022) และ "มัธยมซอมบี้" (All of Us are Dead; ค.ศ. 2022)
อาชีพ.
โช อี-ฮย็อน เริ่มเข้าสู่วงการการแสดงในปี ค.ศ. 2017 ต่อมาได้เซ็นสัญญากับ เจวายพีเอนเตอร์เทนเมนต์ ในปี ค.ศ. 2018 แต่หลังจากนั้นได้ย้ายไปเซ็นสัญญากับ Artist Company ในปี ค.ศ. 2019
นานา (เทพี)

นานา (กรีกกุษาณ: Νανα, Ναναια, Ναναϸαο; ซอกเดีย: nny) เป็นเทพสตรีศักดิ์สิทธิ์ในคติชนแบกเตรีย เกิดขึ้นจากการประสมความเชื่อระหว่างเทพีอินันนาของชาวซูเมอร์-บาบิโลน กับเทพีอานาฮีตาของศาสนาโซโรอัสเตอร์ ซึ่งเป็นความเชื่อท้องถิ่นของจักรวรรดิกุษาณ
เทพีนานาปรากฏนามครั้งแรกในเหรียญกษาปณ์ของกษัตริย์แบกเตรียเมื่อ 100 ปีก่อนคริสต์ศักราช เป็นภาพราชสีห์ สองศตวรรษถัดมาเทพีนานาก็ปรากฏอีกครั้งในเหรียญกษาปณ์และตราประทับของกษัตริย์กุษาณ โดยเฉพาะกลางคริสต์ศตวรรษที่ 2 ซึ่งตรงกับรัชสมัยพระเจ้ากนิษกะ โดยปรากฏภาพเทวีองค์นี้ในลักษณะต่อสู้ โดยมีราชสีห์คุ้มกัน ใกล้เคียงกับเทพีทุรคาในศาสนาฮินดู เพราะเป็นเทพีแห่งสงครามและมีสิงโตคุ้มกันเช่นกัน
พื้นที่จักรวรรดิกุษาณในอดีตครอบคลุมพื้นที่ของชาวอิหร่าน ได้แก่ ซอกเดีย เฟอร์กอนา แบกเตรีย และแอราโคเซีย เรื่อยไปจนถึงคันธาระ และมถุรา ปัจจุบันดินแดนส่วนใหญ่เหล่านี้ขึ้นกับประเทศอัฟกานิสถาน ประเทศปากีสถาน ประเทศทาจิกิสถาน ประเทศอุซเบกิสถาน และทางตะวันออกเฉียงเหนือของประเทศอินเดีย ในประเทศปากีสถานและอัฟกานิสถานมีคำว่า "นาวี" เป็นคำในภาษาปาทาน แปลว่า เจ้าสาว
ศิลปะเครื่องกล

ศิลปะเครื่องกล  เป็นแนวคิดในยุคกลางเกี่ยวกับการปฏิบัติหรือทักษะที่จัดเรียงลำดับไว้ มักเปรียบเทียบกับศิลปศาสตร์ตามประเพณีชาวตะวันตก 7 แขนง ("artes liberales" ซึ่งแปลตามตัวอักษรว่า ศิลปะที่คู่ควรกับเสรีชน) ในภาษาอังกฤษ ศิลปะเครื่องกลมีการเรียกแบบอื่นอีกด้วย ได้แก่ "servile" ([ศิลปะของ]ทาส) และ "vulgar" ([ศิลปะของ]สามัญชน) โดยตั้งแต่สมัยโบราณ ศิลปะเครื่องกลถือว่าไม่คู่ควรกับชายที่เป็นอิสระเพราะถือว่าเป็นสิ่งที่ตอบสนองความต้องการที่ต่ำกว่าความต้องการของเสรีชน
การอธิบายโดยสรุป.
จอห์น สโกตัส แอร์ยูจีนา (ศตวรรษที่ 9) แบ่งศิลปะเครื่องกลเป็น 7 แขนง ได้แก่ 
ในงานเขียนชื่อว่า ดิดัสกะลิกน ("Didascalicon") ของฮิวแห่งเซนต์วิกเตอร์ (ศตวรรษที่ 12) ผู้เขียนรวมการเดินเรือ เวชศาสตร์ และ ศิลปะการแสดงละครเป็นส่วนหนึ่งของศิลปะเครื่องกล และไม่ถือว่าการค้า เกษตรกรรม และการทำอาหารเป็นส่วนหนึ่งของศิลปะเครื่องกล การรวมแบบนี้ของฮิวในระดับหนึ่งเป็นการกำหนดและยกระดับศิลปะเครื่องกลให้เป็นสิ่งที่ปรับปรุงมนุษยชาติ โดยเป็นการยกระดับที่เป็นตัวแทนของแนวโน้มที่กำลังได้รับความนิยมจากคนในยุคกลางตอนปลาย
ในศตวรรษที่ 12 ดอมินิกุส กุนดิสซะลินุสเป็นผู้เริ่มกำหนดศิลปะเครื่องกลให้เป็นเรขาคณิตประยุกต์ในยุโรปตะวันตก โดยเขาได้รับอิทธิพลมาจากผลงานของชาวอาหรับที่เขาศึกษามา
ในศตวรรษที่ 19 คำว่า ศิลปะช่างกล (mechanic arts) ใช้อ้างถึงสาขาวิชาบางสาขาซึ่งรู้จักในนาม วิศวกรรม การใช้คำนี้เห็นได้ว่าเป็นการพยายามแยกสาขาวิชาเหล่านี้ออกจากสาขาวิชาที่เกี่ยวกับการสร้างสรรค์และศิลปะ เช่น ศิลปะการแสดงและวิจิตรศิลป์ ซึ่งมีไว้สำหรับชนชั้นสูงในเวลานั้นและสำหรับกลุ่มปัญญาชน นอกจากนี้ ศิลปะช่างกล ถือว่าเป็นสาขาวิชาที่นำไปใช้ประโยชน์ได้จริงสำหรับผู้ที่ไม่ได้มาจากครอบครัวที่ดี
วลีที่เกี่ยวข้อง ได้แก่ ศิลปะที่มีประโยชน์ (useful arts) หรือ ศิลปะประยุกต์ (applied arts) ซึ่งอาจครอบคลุมศิลปะเครื่องกลและศิลปการทั่วไป
การใช้คำว่า ศิลปะช่างกล ในภาษาอังกฤษที่เป็นที่รู้จักที่สุด (และพบบ่อยที่สุดในปัจจุบันนี้) พบได้ในรัฐบัญญัติยกที่ดินสาธารณะให้ของมอร์ริลล์ (Morrill Land-Grant Acts)
เชิงอรรถ.
<templatestyles src="Reflist/styles.css" />
ตลาดตรอกหม้อ

ตลาดตรอกหม้อ หรือ ตลาดเทศา มีชื่อทางการว่า ชุมชนราชบพิธพัฒนา เป็นชุมชนและตลาดสดในกรุงเทพ ถือเป็นหนึ่งในตลาดที่คึกคักและเก่าแก่ที่สุด ตั้งอยู่ในแขวงวัดราชบพิธ เขตพระนคร หรือเกาะรัตนโกสินทร์ ย่านเมืองเก่าของกรุงเทพ ตลาดนี้ถือเป็นหนึ่งในตลาดสดในกรุงเทพส่วนในร่วมกับปากคลองตลาดและตลาดท่าเตียน
ตลาดนี้ตั้งอยู่ริมซอยเทศา ติดกับถนนราชบพิธ ใกล้วัดราชบพิธสถิตมหาสีมารามราชวรวิหาร และเชื่อมกับถนนบำรุงเมืองในพื้นที่ใกล้เสาชิงช้าและวัดสุทัศนเทพวรารามราชวรมหาวิหารกับศาลาว่าการกรุงเทพมหานคร
ในอดีต ตลาดมีความกว้างมากกว่าในปัจจุบัน โดยมีขนาดใหญ่ถึงพื้นที่เสาชิงช้าและบริเวณที่เป็นศาลาว่าการกรุงเทพมหานครในปัจจุบัน โดยในเวลานั้นมีชื่อเรียกว่า "ตลาดเสาชิงช้า" จนถึง พ.ศ. 2516 หลังมีการก่อสร้างศาลาว่าการกรุงเทพมหานคร เหล่าผู้ค้าจึงย้ายไปตั้งในพื้นที่ปัจจุบัน
ปัจจุบัน ตลาดนี้เป้นที่รู้จักจากการขายสินค้าต่าง ๆ เช่น อาหารทะเล ผลไม้สด ผัก ข้าวกับแกง และเสื้อผ้า อาคารทั้งหมดเป็นห้องแถวในรูปแบบสถาปัตยกรรมจีน-โปรตุเกส และส่วนใหญ่ดำเนินกิจการโดยชาวไทยเชื้อสายจีน
ตลาดตรอกหม้อเป็นตลาดในช่วงเช้า โดยเปิดบริการเฉพาะเวลา 05.00 นาฬิกาจนถึงประมาณ 11.00 นาฬิกา
โอชิมะ (โตเกียว)

โอชิมะ  เป็นเมืองที่ตั้งอยู่ในกิ่งจังหวัดโอชิมะ มหานครโตเกียว ประเทศญี่ปุ่น ข้อมูลเมื่อ ค.ศ. 2016 (2016)[ [update]] เมืองนี้มีประชากรประมาณ 7,762 คน มีความหนาแน่นของประชากร 85.5 คนต่อตารางกิโลเมตร และมีขนาดพื้นที่ทั้งสิ้น 
โอชิมะตั้งอยู่บนเกาะอิซุโอชิมะ ในบริเวณหมู่เกาะอิซุ ทะเลฟิลิปปิน ทางทิศใต้ระยะทาง 120 กิโลเมตรจากใจกลางโตเกียว อาชีพหลักคือการประมงและการท่องเที่ยว
ความถี่เชิงมุม

หน่วย.
ในหน่วย SI โดยปกติแล้วความถี่เชิงมุมจะมีหน่วยเป็น เรเดียนต่อวินาที แม้บางครั้งจะไม่แสดงค่าของการหมุนก็ตาม หากมองในมุมมองของการวิเคราะห์เชิงมิติแล้วนั้น การใช้หน่วยเป็น เฮิรตซ์ (Hz) ก็ถือว่าถูกต้องเช่นกัน หากแต่ตามธรรมเนียม Hz จะใช้กับความถี่ "f" เท่านั้นและแทบจะไม่ใช้กับความถี่เชิงมุม "ω" เลย โดยที่คงไว้แบบนี้ก็เพื่อป้องกันการสับสน เมื่อนำมาใช้กับความถี่หรือค่าคงตัวของพลังค์ เพราะว่าหน่วยของการวัดเชิงมุม (รอบหรือเรเดียน) นั้นถูกละเว้นในระบบ SI นั่นเอง
ในการประมวลผลสัญญาณดิจิทัล ความถี่เชิงมุมนั้นอาจถูกทำให้เป็นมาตรฐานโดยอัตราการสุ่มตัวอย่าง เพื่อให้ได้ผลเป็นความถี่ปกติ
ตัวอย่าง.
การเคลื่อนที่แบบวงกลม.
ในการหมุนหรือการโคจรของวัตถุ จะมีค่าความสัมพันธ์ระหว่าง ระยะห่างจากแกน (<math>r</math>), ความเร็วในแนวสัมผัส (<math>v</math>) และ ความถี่เชิงมุมของการหมุน ในระหว่าง 1 คาบ (<math>T</math>) วัตถุเคลื่อนที่เป็นวงกลมได้ระยะทาง <math>vT</math> ซึ่งระยะทางนั้นจะเท่ากับเส้นรอบวงที่ถูกพาดผ่านโดยวัตถุนั้น (<math>2\pi r</math>) ทำให้ปริมาณสองปริมาณนั้นมีค่าเท่ากัน เมื่อนำความสัมพันธ์ของคาบกับความถี่เชิงมุมมาคิด เราจะได้ <math qid=Q11652>\omega = v/r</math>
ฟุตบอลถ้วยพระราชทานประเภท ก. ประจำปี 2540

การแข่งขันฟุตบอลถ้วยพระราชทาน ประเภท ก. ประจำปี พ.ศ. 2540 จัดขึ้นโดยนำทีมทหารอากาศ ชนะเลิศไทยแลนด์ซอกเกอร์ลีก ฤดูกาล 2540 กับ สินธนา ชนะเลิศสิงห์เอฟเอคัพ 2540 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
=ภาพรวมการแข่งขัน=
แต่เดิมการแข่งขันจัดขึ้นในวันที่ 4 เมษายน 2541 แต่ด้วยสภาพอากาศที่มีฝนฟ้าคะนองอย่างหนัก ทำให้ต้องยุติการแข่งขัน โดยเกมเริ่มการการแข่งขันเริ่มไปเพียง 3 นาที และมาจัดการแข่งขันใหม่ ในวันที่ 14 เมษายน 2541 โดยรูปแบบการแข่งขันยังคงเดิมคือ หากเสมอกันในเวลาปกติ จะมีการต่อเวลาพิเศษ แบบ โกลเดนโกล โดยทีมที่ทำประตูได้ก่อนในช่วงต่อเวลาพิเศษจะเป็นทีมชนะเลิศการแข่งขัน
อัสซะลามุลมะละกี

"อัสซะลามุลมะละกี"  เป็นอดีตเพลงชาติของราชอาณาจักรอิรักใน ค.ศ. 1924 ถึง 1958 ประพันธ์ทำนองโดยร้อยโท A. Chaffon เจ้าหน้าที่อังกฤษในตำแหน่งผู้กำกับวงทหารบกเมื่อ ค.ศ. 1924
ขัฏวางคะ

ขัฏวางคะ (khaṭvāṅga; ขฏฺวางฺค) คือตะบองยาวปลายแหลมที่ในอดีตใช้เป็นอาวุธ และต่อมากลายมาเป็นสัญลักษณ์ในทางศาสนาของศาสนาอินเดียโดยเฉพาะในลัทธิไศวะและต่อมาพุทธศาสนาแบบวัชรยานได้รับไว้เป็นสัญลักษณ์ทางพิธีกรรม
ผู้นับถือลัทธิไศวะมักถือขัฏวางคะในฐานะอาวุธประเภทไม้ บางครั้งจึงเรียกคนเหล่านี้ว่า "ขัฏวางคี" นักวิชาการรอเบิร์ท เบียร์ (Robert Beer) ระบุว่า "ในศาสนาฮินดู ขัฏวางคะเป็นสัญลักษณ์และอาวุธของพระศิวะ และมีการบรรยายไว้หลายแบบ ทั้งว่าเป็นตะบองหรือเป็นตรีศูลที่ยอดเป็นรูปกะโหลกหรือมีกะโหลกปักอยู่ข้างบน" 
ขัฏวางคะในพุทธศาสนามีที่มาจากตะบองที่ใช้ในกลุ่มกปาลิกา หรือพวกนักพรตในลัทธิไศวะ กปาลิกาเดิมทีหมายถึงคนต้องโทษจากการสังหารพราหมณ์โดยไม่ได้ตั้งใจ และต้องถูกลงโทษเป็นเวลา 12 ปี ให้ถือคฑาที่มีกะโหลกของพราหมณ์ที่ตนสังหารปักอยู่ ("ขัฏวางคะ") และให้มีกะโหลกมนุษย์ใช้เป็นบาตร รวมถึงต้องถูกเนรเทศไปอาศัยในกระท่อมกลางป่า, "ทางแพร่งที่ห่างไกล" (desolate crossroads), ในป่าช้า (charnel ground) และต้องดำรงชีพด้วยการเป็นขอทาน ปฏิบัติตนเยี่ยงสมณะ ในพุทธศาสนาสายวัชรยาน โดยเฉพาะในสายญิงมาของคุรุปัทมสมภพ ลักษณะเหล่านี้ของกปาลิกาในฐานะผู้ที่มีขัฏวางคะปักกะโหลกของพราหมณ์ที่ตนสังหารพกติดตัวไปด้วย และต้องบำเพ็ญพรตอยู่ตามป่าช้าหรือ "ทางแพร่ง" (ในทางสัญลักษณ์อาจสื่อถึงทางแยกระหว่างโลกมนุษย์กับโลกวิญญาณ) ถูกนำมาใช้ในฐานะสัญลักษณ์ของตันตระฝ่ายซ้าย ("left-handed path" หรือ วามาจาร)
นอกจากนี้ ในการตีความอีกแบบหนึ่ง กะโหลกสามกะโหลกที่ปักบนขัฏวางคะ เป็นสัญลักษณ์แทนโมกษะหรือการหลุดพ้นจากโลกทั้งสาม (ไตรโลกยะ) ส่วนผ้าหลากสีที่มัดบนขัฏวางคะเป็นสัญลักษณ์ถึงแสงบริสุทธิ์ทั้งห้าของมหาภูตะ
เปอนาตารัน

จัณฑิเปอนาตารัน  เป็นหนึ่งในหมู่จัณฑิฮินดูที่ใหญ่ที่สุดในอินโดนีเซีย ตั้งอยู่ในจังหวัดชวาตะวันออก ประเทศอินโดนีเซีย ราว 12 กิโลเมตรทางตะวันออกเฉียงเหนือของบลีตาร์ เข้าใจว่าสร้างขึ้นในศตวรรษที่ 12 ถึง 15 และมีบทบาทสำคัญยิ่งในรัชสมัยฮายัมวูรุกแห่งอาณาจักรมัชปาหิต กษัตริย์ฮายัมวูรุกทรงถือให้จัณฑินี้เป็นวิหารโปรดของพระองค์#เปลี่ยนทาง 
จัณฑิเปอนาตารันเป็นเทวสถานบูชาพระศิวะ และยังเป็นแหล่งรวมประติมากรรมนูนต่ำแสดงพระประวัติและอวตารต่าง ๆ ของพระวิษณุที่ใหญ่ที่สุดในอินโดนีเซีย นอกจากนี้ ภาพแกะสลักนูนต่ำยังรวมถึงเรื่องราวของพระรามในรามายณะแบบชวา และเรื่องราวของพระวิษณุในมหากาพย์กฤษณยาน#เปลี่ยนทาง งานแกะสลักนูนต่ำแสดงมหากาพย์ของฮินดูที่พบที่เปอนาตารันกับที่ปรัมบานันในยกยาการ์ตาเป็นที่สนใจของนักโบราณคดีมาก
วัดเจ็ดเสมียน

วัดเจ็ดเสมียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ็ดเสมียน อำเภอโพธาราม จังหวัดราชบุรี มีเนื้อที่ 19 ไร่ 6 ตารางวา
วัดเจ็ดเสมียนประกาศตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2519 ชื่อของวัดปรากฏอยู่ในตำนานพระปฐมเจดีย์ ฉบับพระยาราชสัมภารากรและฉบับตาปะขาวรอด ได้บันทึกเรื่องราวของนิทานพื้นบ้านเรื่องพระยากง พระยาพาน เมื่อครั้งที่พระเจ้าแผ่นดินสุโขทัยให้บุตรบุญธรรมคือพระยาพาน ได้ลงมาซ่องสุมผู้คนตั้งอยู่ที่บ้านเจ็ดเสมียน ยังปรากฏเรื่องเล่าสืบต่อมาว่าในคราวเสียกรุงศรีอยุธยาครั้งที่สอง พระเจ้าตากสินมหาราชได้รวบรวมไพร่พลออกจากกรุงศรีอยุธยาเดินทางผ่านมายังเมืองราชบุรี ทรงมีดำริให้ป่าวประกาศรับสมัครชายชาติทหารเพื่อร่วมรบกับข้าศึก ปรากฏว่ามีผู้คนมาสมัครเป็นจำนวนมาก พระองค์จึงโปรดให้รับสมัครผู้รู้หนังสือมาเป็นเสมียนรับลงทะเบียนเพิ่มเติม ปรากฏว่ามีคนมาอาสาทำหน้าที่ดังกล่าวถึง 7 คนละทำการบันทึกรายชื่อทหารได้ทันพลบค่ำพอดี จึงกลายเป็นที่มาของชื่อหมู่บ้าน
นอกจากนั้น "เจ็ดเสมียน" ยังปรากฏอยู่ในบทประพันธ์ต่าง ๆ หลายครั้ง เช่น ใน "นิราศพระแท่นดงรัง" ของสามเณรกลั่น ซึ่งแต่งขึ้นเมื่อ พ.ศ. 2376 ใน "นิราศท่าดินแดง" พระราชนิพนธ์ในพระบาทสมเด็จพระพุทธยอดฟ้าจุฬาโลก "โคลงนิราศตามเสด็จทัพลำน้ำน้อยแขวงเมืองกาญจนบุรี" ของพระยาตรัง "โคลงนิราศทวายของพระพิพิธสาลี" "ลิลิตเสด็จไปขัดทัพพม่าเมืองกาญจนบุรี" พระราชนิพนธ์ในสมเด็จพระบวรราชเจ้ามหาศักดิพลเสพ นิราศไทรโยค พระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ และเรื่องเที่ยวไทรโยคคราวสมเด็จพระราชปิตุลา บรมวงศาภิมุข เสด็จประพาสเมื่อ พ.ศ. 2464
พระราชนิพนธ์เสด็จประพาสไทรโยคในพระบาทสมเด็จพระจุลจอมเกล้าเจ้าอยู่หัว ตอนหนึ่งว่า "วัดเจ็ดเสมียน ลานวัดกว้างใหญ่ ต้นไม้ร่มดูงามนัก เรือลูกค้าจอดอาศัยอยู่ที่นี้มาก บ้านเจ็ดเสมียนนี้เป็นที่ชอบของนักเลงกลอน พอใจจะอยากไหว้วานให้เสมียนมาจดแทบทุกฉบับ ในนิราศพระพุทธยอดฟ้าก็มีว่าถึงเจ็ดเสมียนนี้เหมือนกัน"
ในวิหารหลวงพ่อดำ มีรูปหล่อหลวงพ่อดำซึ่งเป็นเจ้าอาวาสรูปแรก บริเวณวัดยังเป็นที่ตั้งของตลาดเก่า 119 ปี เจ็ดเสมียน
เต้าหู้ไข่เยี่ยวม้า

เต้าหู้ไข่เยี่ยวม้า (#เปลี่ยนทาง , ผีต้านโต้วฝุ) หรือ บางครั้งเรียก เต้าหู้เย็นไข่เยี่ยวม้า หรือ ยำเต้าหู้ไข่เยี่ยวม้า เป็นอาหารว่าง ประกอบด้วยเต้าหู้อ่อนหั่นเป็นก้อน โรยหน้าด้วยไข่เยี่ยวม้าสับ และราดด้วยเครื่องปรุงรสเช่น กระเทียมสับละเอียด, หอมซอย, ซีอิ๊ว และน้ำส้มสายชูดำ และอาจโรยหน้าด้วยถั่วลิสงทอด ผักชี
การเผาหนังสือในประเทศชิลี

การเผาหนังสือในประเทศชิลี ดำเนินการโดยรัฐบาลทหารของเอากุสโต ปิโนเช หลังขึ้นสู่อำนาจผ่านรัฐประหารในปี 1973 รัฐบาลดำเนินการเผาทำลายหนังสือที่ตนมองว่าเป็นภัยบ่อนทำลายความมั่นคง ซึ่งรวมถึงวรรณกรรมฝ่ายซ้ายและหนังสืออื่นที่ไม่สอดคล้องกับหลักการของคณะรัฐประหาร การเผาทำลายหนังสือนี้เป็นส่วนหนึ่งของ "การถอนรากถอนโคนมะเร็งร้ายมาร์กซิสต์"
หลังรัฐประหาร กองทัพเริ่มดำเนินการบุกค้นผู้ที่อาจต่อต้านคณะรัฐประหารซึ่งถูกจับกุมและบางส่วนถูกสังหารที่สนามกีฬาแห่งชาติและที่อื่น ๆ ในขณะเดียวกัน ทหารยังรวบรวมและเผาทำลายหนังสือจำนวนมาก ไม่เพียงแต่วรรณกรรมมาร์กซิสต์ แต่ยังรวมถึงวรรณกรรมสังคมวิทยาทั่วไป ไปจนถึงหนังสือพิมพ์และนิตยสาร นอกจากการยึดและเผาทำลายหนังสือแล้ว ยังมีคำสั่งให้นำหนังสือประเภทดังกล่าวออกจากห้องสมุดและร้านหนังสือทั่วประเทศด้วย หนังสือที่ถูกทำลายนั้นมีหลากหลายประเภทมาก แม้แต่หนังสือที่เกี่ยวกับศิลปะแบบบาศกนิยม  เพราะทหารเข้าใจว่าเป็นหนังสือเกี่ยวกับการปฏิวัติคิวบา 
การเผาทำลายหนังสือนี้นำไปสู่การประท้วงใหญ่ในระดับสากล เช่น สมาคมห้องสมุดอเมริกันประณามการเผาทำลายหนังสือนี้ ระบุว่า "เป็นการกดขี่ที่เลวทราม" ซึ่ง "ละเมิดสิทธิพื้นฐานของประชาชนชาวชิลี"
การเผาหนังสือเกิดขึ้นเป็นระยะ ๆ ตลอดสมัยของคณะรัฐประหารซึ่งกินเวลาถึงราวปี 1990 ในเดือนพฤศจิกายน 1986 เจ้าหน้าที่ศุลกากรได้ยึดหนังสือ ซึ่งประพันธ์โดยกาบริเอล การ์ซิอา มาร์เกซ จำนวนเกือบ 15,000 เล่ม ก่อนจะส่งต่อไปเผาทำลายในบัลปาราอิโซ นอกจากนี้ ในการเผาทำลายครั้งเดียวกันนั้นยังมีหนังสือรวบรวมความเรียงของเตโอโดโร เปตกอฟ นักการเมืองและอดีตนักรบกองโจรชาวเวเนซุเอลา ที่ถูกเผาทำลายเช่นกัน
เกาะครก

เกาะครก เป็นเกาะขนาดเล็กในอ่าวพัทยา เป็นเกาะบริวารของเกาะล้าน ในท้องที่เมืองพัทยา ตำบลนาเกลือ อำเภอบางละมุง จังหวัดชลบุรี อยู่ห่างจากเกาะล้านประมาณ 600 เมตร เยื้องไปทางตะวันออกเฉียงใต้ของเกาะสาก อยู่ทางทิศตะวันตกของแหลมพัทยา ห่างจากชายฝั่งประมาณ 8 กิโลเมตร 
โดยรอบเกาะครกเป็นโขดหิน มีหาดทรายอยู่สองหาด คือ หาดทรายบริเวณอ่าวด้านเหนือ ซึ่งมีความยาวประมาณ 250 เมตร เป็นจุดที่นักท่องเที่ยวมักจอดเรือมาลงเล่นนี้ อีกหาดคือ หาดทางตอนใต้ของเกาะซึ่งอยู่ตรงกันข้ามกับหาดแรก มีทางเดินติดกันได้ หาดมีความยาวประมาณ 80 เมตร มีแนวปะการังอยู่บริเวณด้านหน้าหาด นักท่องเที่ยวสามารถดำน้ำดูปะการังบริเวณนี้ แนวปะการังรอบเกาะอยู่ในระดับความลึก 12–15 เมตร มีสัตว์ทะเลเช่น ฟองน้ำครก ฟองน้ำแจกันสีน้ำเงิน และทากเปลือย ฯลฯ
เมื่อวันที่ 13 กุมภาพันธ์ พ.ศ. 2562 มีการปลูกปะการังบนแท่นอิฐบล็อก จากปะการังที่แตกหักและยังมีชีวิต จำนวน 16,000 กิ่ง พื้นที่ 10 ไร่ ในกิจกรรม ฟื้นฟูระบบนิเวศแนวปะการังธรรมชาติเสริมสร้างความอุดมสมบูรณ์ให้กับระบบนิเวศทางทะเลและชายฝั่งบริเวณเกาะครก
โองการปีศาจ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โองการปีศาจ  เป็นนวนิยายเล่มที่สี่ของนักประพันธ์ชาวอังกฤษ-อินเดีย ซัลมัน รัชดี ตีพิมพ์ครั้งแรกในปี 1988 โดยได้รับแรงบันดาลใจมาจากมุฮัมมัด ผู้ส่งสารพระเจ้าและศาสดาของศาสนาอิสลาม เนื้อหาของเรื่องดำเนินไปด้วยรูปแบบสัจนิยมมหัศจรรย์ (magical realism) และมีภูมิหลังเป็นเหตุการณ์และบุคคลร่วมสมัย ชื่อของหนังสือเป็นการสื่อถึง "กวีนิพนธ์ปีศาจ" ซึ่งเป็นชุดกวีนิพนธ์ในอัลกุรอานที่กล่าวถึงเทพีของชาวมักกะฮ์ยุคนอกศาสนาสามองค์ ได้แก่: อัลลาต, อัลอุซซา และ มะนาต เนื้อหาส่วนที่กล่าวถึง "กวีนิพนธ์ปีศาจ" นี้อ้างมาจากงานเขียนของนักประวัติศาสตร์ อัลวะกีดี และ อัลตะบอรี
ในสหราชอาณาจักร "โองการปีศาจ" ได้รับเสียงตอบรับค่อนไปทางบวก และยังได้รับเลือกเข้าสู่รางวัลบุคเคอร์ปี 1988 ในรอบสุดท้าย ก่อนจะแพ้ให้กับ "Oscar and Lucinda" โดย พีเทอร์ คารี และชนะ รางวัลไวท์เบรด ปี 1988 สาขานวนิยายแห่งปี อย่างไรก็ตาม หนังสือเล่มนี้นำไปสู่ข้อถกเถียงครั้งใหญ่ โดยชาวมุสลิมมองว่าเป็นหนังสือหมิ่นประมาทและล้อเลียนศาสนาอิสลาม ความโกรธเคืองในบรรดาชาวมุสลิมนี้นำไปสู่การเรียกร้องให้สังหารผู้ประพันธ์หนังสือ ซัลมัน รัชดี โดยแอแยตอลลอฮ์ รูฮอลอฮ์ ฆอเมนี ผู้นำสูงสุดแห่งอิหร่าน ในปี 1989 ซึ่งต่อมาทำให้เกิดการพยายามลอบสังหารรัชดีหลายครั้งแต่ไม่สำเร็จ จนรัชดีได้รับการคุ้มครองภายใต้ตำรวจโดยรัฐบาลสหราชอาณาจักรเป็นผู้ดูแล นอกจากนี้นังนำไปสู่การโจมตีบุคคลที่เกี่ยวข้องกับหนังสือ ซึ่งรวมถึงการฆาตกรรม ฮิโตชิ อิการาชิ ผู้แปลหนังสือเล่มนี้เป็นภาษาญี่ปุ่น
หนังสือถูกห้ามเผยแพร่ในประเทศอินเดียภายใต้เหตุผลสร้างความเกลียดชังต่อชาวมุสลิม
บทวิพากษ์วิจารณ์.
ในภาพรวม หนังสือได้รับเสียงตอบรับในทางบวกจากนักวิจารณ์วรรณกรรม ในบทวิจารณ์การงานด้านวรรณกรรมของรัชดีในปี 2003 โดยนักวิจารณ์วรรณกรรมชื่อดัง ฮาโรลด์ บลูม ระบุให้ "โองการปีศาจ" เป็น "ความสำเร็จทางสุนทรีย์ที่ยิ่งใหญ่ที่สุดของรัชดี"
หลังเกิดข้อถกเถียงกรณีหนังสือ นักวิชาการจำนวนหนึ่งที่คุ้นเคยดีกับหนังสือเล่มนี้และผลงานโดยรวมของรัชดี เช่น เอ็ม.ดี. เฟล็ตเชอร์ (M. D. Fletcher) มองว่าผลตอบรับในแง่ต่อต้านหนังสือเล่มนี้เป็นเรื่องออกไปทางประชดประชัน (ironic) เฟล็ตเชอร์เขียนไว้ว่า "นี่น่าจะเป็นเรื่องประชดที่เกี่ยวกัน (relevant irony) ที่เสียงตอบรับต่อหนังสือในทางหวังร้ายต่อรัชดีมาจากพวกที่รัชดีเขียนถึง"
ข้อถกเถียง.
หนังสือเล่มนี้ถูกต้องโทษข้อหาหมิ่นศาสนา (blasphemy) จากการอ้างถึงเนื้อหาวรรคปีศาจในอัลกุรอาน ปากีสถานประกาศให้การซื้อขายหรือมีหนังสือเล่มนี้ในครอบครองผิดกฎหมายเมื่อพฤศิกจายน 1988 ในวันที่ 12 กุมภาพันธ์ 1989 ผู้ประท้วงจำนวน 10,000 คนรวมตัวกันประท้วงรัชดีและหนังสือในอิสลามาบาด มีการโจมตีศูนย์วัฒนธรรมอเมริกัน (American Cultural Center) เป็นผลให้มีผู้ประท้วงเสียชีวิตหกราย และมีการบุกรุกทำลายสำนักงานของอเมริกันเอกซเพรส (American Express) ความรุนแรงนี้แพร่กระจายไปถึงอินเดีย จนเป็นผลให้ทางการอินเดียสั่งให้หนังสือเล่มนี้เป็นสิ่งผิดกฎหมายตามมา
ข้อถกเถียงกรณีหนังสือ โองการปีศาจ

ข้อถกเถียงกรณีหนังสือเรื่อง "โองการปีศาจ"  หรือ เรื่องอื้อฉาวรัชดี  หมายถึงการตอบรับในเชิงโกรธเกรี้ยวจากชาวมุสลิมบางส่วนต่อ "โองการปีศาจ" นวนิยายที่ประพันธ์โดยซัลมัน รัชดี ในสหราชอาณาจักรเมื่อปี 1988 ซึ่งได้รับแรงบันดาลใจในบางส่วนจากเรื่องราวชีวิตของศาสดามุฮัมมัด ของชาวมุสลิมจำนวนมากถือว่ารัชดีเป็นผู้กระทำการหมิ่นศาสนา และในปี 1989 อายะตุลลอฮ์ รูโฮลลอฮ์ โฆเมย์นี แห่งอิหร่านได้ประกาศฟัตวา สั่งให้ชาวมุสลิมฆาตกรรมรัชดี มีความพยายามลอบสังหาร โจมตี ไปจนถึงการวางระเบิดหลายครั้ง เป็นผลสืบเนื่องต่อมา
รัฐบาลอิหร่านสนับสนุนฟัตวาต่อรัชดีจนถึงปี 1998 ที่ซึ่งรัฐบาลของประธานาธิบดีอิหร่านโมแฮมแมด ฆอแทมี ที่ขึ้นสืบตำแหน่งระบุไม่สนับสนุนคำสั่งฆาตกรรมรัชดี กระนั้น ไม่ได้เป็นการถอนฟัตวาดังกล่าว
หนังสือเล่มนี้ยังถือว่าเป็น "การแบ่งแยกชาวมุสลิมออกจากชาวตะวันตกด้วยเส้นแบ่งความต่างทางวัฒนธรรม" ด้วยความต่างระหว่างคุณค่าของอิสระในการแสดงออกที่ว่าไม่ควรมีใคร "ถูกฆ่า หรือต้องเจอกับคำขู่ร้ายแรงจากสิ่งที่เขียนหรือพูด" กับมุมมองที่ชาวมุสลิมส่วนใหญ่ถือว่าห้ามมิให้มีใครก็ตาม "ด่าทอหรือว่าร้ายมุสลิม" โดยการดูหมิ่นใส่ร้าย "เกียรติยศของศาสดา" นักประพันธ์ชาวอังกฤษ ฮานีฟ คูเรชี เรียกการประกาศฟัตวาข้างต้นว่าเป็น "หนึ่งในเหตุการณ์ที่สำคัญที่สุดในประวัติศาสตร์ของวงการวรรณกรรมนับตั้งแต่สิ้นสุดสงครามโลกครั้งที่สอง"
ภูมิหลัง.
ผลงานเขียนของซัลมัน รัชดี เป็นกรณีถกเถียงมาก่อนกรณีของ "โองการปีศาจ" รัชดีระบุว่าเขามองบทบาทของตนในฐานะนักเขียนว่าเป็น "ผู้รวมเอาบทบาทของตัวร้ายมาสู่รัฐ" ("as including the function of antagonist to the state") หนังสือเล่มที่สองของเขา "ทารกเที่ยงคืน" ("Midnight's Children") ทำให้อินทิรา คานธี โกรธมากเนื่องจากเนื้อหาของหนังสือเสนอโดยอ้อมว่าเธอเป็นผู้รับผิดชอบต่อการเสียชีวิตของสามีเธอ เฟโรเซ คานธี เพราะขาดการเอาใจใส่สามีพอ ส่วน "roman à clef" จากปี 1983 ของเขา เรื่อง "Shame" ยังเป็นการอ้างโดยอ้อมถึงปากีสถานและการเมืองของปากีสถาน
รัชดีปกป้องหลายคนที่ต่อมาในอนาคตจะเป็นผู้ที่โจมตีเขาในกรณีพิพาทของหนังสือเล่มนี้ รัชดีประกาศตัวอย่างชัดเจนว่าไม่สนับสนุนรัฐบาลของชาห์แห่งอิหร่าน และสนับสนุนการปฏิวัติอิสลามในอิหร่าน อย่างน้อยก็ในช่วงแรกของการปฏิวัติ เขาประณามการบุกโจมตีเมืองทรีโปลีในปี 1986 โดยสหรัฐ ก่อนที่ในสามปีต่อมาจะถูกผู้นำลิเบีย มุอัมมาร์ อัลกัดดาฟี โจมตีกลับ เขายังเขียนหนังสือเหน็บแนมและประณามนโยบายต่างประเทศสหรัฐและสงครามของสหรัฐในนิการากัว เคยด่ารัฐบาลสหรัฐว่า "เป็นโจรที่ทำตัวเป็นรัฐ" แต่กระนั้น เขาก็ถูกรัฐบาลอิหร่านหลังการประกาศฟัตวามองว่าเป็น "เจ้าหน้าที่ซีไอเอระดับล่าง"
มิสซิสโกลบ

มิสซิสโกลบ เป็นการประกวดความงามระดับนานาชาติประจำปีที่เปิดรับผู้หญิงที่มีอายุมากกว่า 25 ปี แต่งงานแล้ว หรือเป็นผู้ปกครอง. การประกวดมีส่วนเกี่ยวข้องอย่างมากกับงานการกุศล ระดมทุนเพื่อการกุศล Woman in Need in the 70
ผู้ดำรงตำแหน่งอื่น ๆ ของมิสซิสโกลบ.
การแข่งขัน Mrs. Curve' Globe สำหรับผู้หญิงพลัสไซส์ และการแข่งขัน Mrs. Classique Globe สำหรับผู้หญิงที่มีอายุมากกว่า 45 ปี.
สโมสรฟุตบอลเรอัลมาดริดในฤดูกาล 2022–23

การแข่งขัน สโมสรฟุตบอลเรอัลมาดริด ฤดูกาล 2022–23 เป็นฤดูกาลที่ 119 ของสโมสร และเป็นฤดูกาลที่ 92 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของโกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก
ก่อนฤดูกาลและกระชับมิตร.
เมื่อวันที่ 10 มิถุนายน ค.ศ. 2022, เรอัลมาดริดได้ประกาศว่าพวกเขาจะออกเดินทางไปประเทศสหรัฐอเมริกา เพื่อที่จะมีส่วนร่วมในก่อนเปิดฤดูกาล ซอคเกอร์ แชมเปียนส์ ทัวร์. "เอล กลาซีโก" พบกับ บาร์เซโลนา เป็นครั้งที่สองซึ่งทั้งสองทีมเคยเผชิญหน้ากันมาแล้วในดินแดนอเมริกาหลังจากแมตช์ ปี 2017 อินเตอร์เนชันแนลแชมเปียนส์คัพ.
การแข่งขัน.
ลาลิกา.
นัด.
โปรแกรมการแข่งขันฟุตบอลลีกได้ประกาศไว้เมื่อวันที่ 23 มิถุนายน ค.ศ. 2022.
โกปาเดลเรย์.
มาดริดจะเข้าสู่ทัวร์นาเมนต์ในรอบ 32 ทีมสุดท้าย, ในฐานะที่พวกเขาได้สิทธิ์เข้าสำหรับ ซูเปร์โกปาเดเอสปัญญา ฤดูกาล 2022–23.
ยูฟ่าแชมเปียนส์ลีก.
รอบแบ่งกลุ่ม.
การจับสลากรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022.
รอบแพ้คัดออก.
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นในวันที่ 7 พฤศจิกายน ค.ศ. 2022.
รอบก่อนรองชนะเลิศ.
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นในวันที่ 17 มีนาคม ค.ศ. 2023.
สถิติ.
สถิติผู้เล่น.
1 รวมไปถึง ซูเปร์โกปาเดเอสปัญญา ฤดูกาล 2022–23, ยูฟ่าซูเปอร์คัพ 2022 และ ฟุตบอลชิงแชมป์สโมสรโลก 2022.<br>† ผู้เล่นที่ออกจากมาดริดระหว่างฤดูกาล.
 "ณ วันที่ 27 พฤษภาคม ค.ศ. 2023"
ประตู.
1 รวมไปถึง ยูฟ่าซูเปอร์คัพ 2022 และ ซูเปร์โกปาเดเอสปัญญา ฤดูกาล 2022–23.
 "ณ วันที่ 27 พฤษภาคม ค.ศ. 2023"
คลีนชีตส์.
แหล่งที่มา: FBREF<br>1 รวมไปถึง ซูเปร์โกปาเดเอสปัญญา ฤดูกาล 2022–23, ยูฟ่าซูเปอร์คัพ 2022 และ ฟุตบอลชิงแชมป์สโมสรโลก 2022.
หมายเหตุ.
<templatestyles src="Reflist/styles.css" />
กิฬฬิกกุริศศิมังคลัง

กิฬฬิกกุริศศิมังคลัง (อักษรโรมัน: Killikkurussimangalam) เป็นหมู่บ้านในรัฐเกรละ ตั้งอยู่ห่างไป 8 กิโลเมตรจากโอตตัปปะลัม เมืองข้างเคียงในอำเภอปาลักกาฏ มีแม่น้ำนีละไหลผ่านอยู่ทางใต้ ชื่อของหมู่บ้านมาจากเทวาลัยชื่อเดียวกันซึ่งเป็นเทวาลัยพระศิวะแห่งสำคัญในเกรละ
หมู่บ้านนี้เป็นสถานที่เกิดของกุญจัน นัมปยาร กวีแนวเสียดสีชาวมลยาฬัมและผู้ริเริ่มศิลปะแบบโอฏฏันตุฬฬัล กาลักกะตุภวนัง (Kalakkathu Bhavanam) บ้านเกิดของเขา ในปัจจุบันเป็นศูนย์วัฒนธรมภายใต้การดูแลของกรมวัฒนธรรมรัฐ